open-index/open-wikipedia-markdown huggingface dataset:
Franklin Chang-Díaz

**Franklin Ramón Chang-Díaz** é un astronauta estadounidense nado en Costa Rica e que formou parte das misións STS-61-C, STS-34, STS-46, STS-60, STS-75, STS-91 e STS-111. Pasou un total de 66,76 días no espazo.

## Traxectoria
Chang-Díaz naceu o 5 de abril de 1950 en San Xosé, Costa Rica. É graduado en enxeñería mecánica pola Universidade de Connecticut en 1973 e doutaremento en física de plasma aplicada polo Instituto de Tecnoloxía de Massachusetts en 1977. Está casado con Peggy Marguerite Doncaster e ten catro fillos.

Foi seleccionado pola NASA en 1980 e converteuse oficialmente en astronauta en 1981. Participou nas misións STS-61-C, STS-34, STS-46, STS-60, STS-75, STS-91 e STS-111. Pasou no espazo un total de 66,76 días.

## Notas 
## Véxase tamén
Anabel Alonso

O nome **Anabel Alonso** pode referirse a:
***Anabel Alonso Gómez**, actriz, humorista e presentadora vasca (n. 1964);
***Anabel Alonso López**, escritora galega (n. 1968).
Pardiñeiros

O topónimo **Pardiñeiros** pode referirse a:

;En Galiza
***Pardiñeiros**, lugar da parroquia de Maceda, no concello de Melide;
***Os Pardiñeiros**, lugar da parroquia de León, no concello de Vilamarín.

## Véxase tamén
### Outros artigos
***Pardiñeiras**, lugar da parroquia de Fisteus, no concello de Curtis.
Triple España

***Triple España*** é o álbum de estrea da banda galega de hardcore punk Cuchillo de Fuego, publicado o 19 de setembro de 2014 a través dos selos Chingaste la Confianza, Existencia, El Morro de Alf e Amawisca. O disco gravouse nos estudios Montealto da Coruña con Fernando Mejuto e Hugo González Santeiro como enxeñeiros de son.

O álbum foi orixinalmente publicado en vinilo e en formato dixital, e en marzo de 2015 o selo valenciano Mascarpone Discos lanzou unha edición limitada de 50 casetes xa esgotada.

## Listaxe de cancións 
## Notas
Faustino Álvarez

O nome **Faustino Álvarez** pode referirse a:
***Faustino Álvarez del Manzano y Álvarez Rivera**, xurista e catedrático asturiano (1851-1916);
***Faustino Álvarez Álvarez**, empresario, comerciante e político galego (f. 1994).
Joaquín Álvarez

O nome **Joaquín Álvarez** pode referirse a:

***Joaquín Álvarez Quintero**, dramaturgo andaluz (1873-1944);
***Joaquín Álvarez Álvarez**, mestre galego (1892-1936);
***Joaquín Álvarez Lores**, industrial conserveiro e político galego (1898-1981);
***Xoaquín Álvarez Corbacho**, político, economista, ensaísta e investigador galego (n. 1942).
As Ucheiras

Como topónimo **As Ucheiras** pode referirse a:

;En Galiza
***As Ucheiras**, lugar da parroquia de Cambás, no concello de Aranga;
***As Ucheiras**, lugar da parroquia de Muras, no concello de Muras;
***As Ucheiras**, lugar da parroquia de Ourol, no concello de Ourol.

## Véxase tamén
### Outros artigos
Ácido alfa-eleoesteárico

O **ácido α-eleoesteárico** ou ácido (9*Z*,11*E*,13*E*)-octadeca-9,11,13-trienoico, é un ácido graxo conxugado e un dos isómeros do ácido octadecatrienoico. Ás veces se lle chama simplemente ácido eleoesteárico, aínda que existe tamén o ácido β-eleoesteárico (o isómero todo-*trans* ou (9*E*,11*E*,13*E*)). Presenta un alto nivel de poliinsturación, que lle dá ao aceite de *Vernicia fordii* (ou aceite de tung) as súas propiedades como aceite secante.

## Propiedades bioquímicas 
[miniatura|esquerda|O ácido α-eleoesteárico supón un 60% do contido en ácidos graxos do aceite de *[Momordica charantia*.]]

No traballo pioneiro sobre ácidos graxos esenciais de Burr, Burr e Miller compararon as propiedades nutricionais do ácido α-eleoesteárico (ELA) co do seu isómero o ácido alfa-linolénico (ALA). Este último aliviaba a deficiencia en ácidos graxos esenciais, pero o ácido α-eleosteárico non.

En ratas, o ácido α-eleoesteárico convértese nun ácido linoleico conxugado. O ácido α-eleoesteárico induce a apoptose de adipocitos, e de células HL60 de leucemia in vitro a unha concentración de 20 μM. As dietas que conteñen un 0,01% de aceite de semente de *Momordica charantia* (0,006% en forma de ácido α-eleoesterico) preveñen a carcinoxénese inducida por azoximetano en ratas.

## Fontes 
O ácido α-eleoesteárico encóntrase en aceites extraídos de sementes; por exemplo, o contido en ácidos graxos do aceite de *Vernicia fordii* (chamado na China tung) ten un 82% de ácido α-eleoesteárico e o aceite de sementes de *Momordica charantia* (xeralmente chamado melón amargo) ten un 60%.

## Notas
Ácido beta-eleoesteárico

o **ácido β-eleoesteárico**, ou ácido (9*E*,11*E*,13*E*)-octadeca-9,11,13-trienoico, é un ácido graxo natural e bioloxicamente activo coa fórmula  ou H3C-(-CH2-)3(-CH=CH-)3-(-CH2-)7-(C=O)OH. É o isómero conformacional todo-*trans* do ácido octadecatrienoico. Outro isómero seu é o ácido α-eleoesteárico.

Pode obterse ácido β-eleoesteárico puro por saponificación de aceites de tung α- e β en condicións suaves, e cristalización directa dos ácidos liberados a −20&nbsp;°C dunha solución etanólica.

Investigáronse os efectos deste ácido sobre as células T24 de cancro de vexiga humano e observouse que presentaba unha forte citotoxicidade que inducía a apoptose destas células por un mecanismo mediado por especies reactivas do oxíxeno.

## Notas
A Videira

Como topónimo **A Videira** pode referirse a:

;En Galiza
***A Videira**, lugar da parroquia de Ribadetea, no concello de Ponteareas;
***A Videira**, lugar da parroquia do Rosal, no concello do Rosal;
***A Videira**, lugar da parroquia de Piñeira, no concello de Taboada.

## Véxase tamén
### Outros artigos
Anabel Alonso Gómez

**Ana Isabel Alonso Gómez**, nada en Barakaldo o 11 de novembro de 1964, máis coñecida como **Anabel Alonso**, é unha presentadora de televisión, humorista e actriz de cinema, teatro, televisión e dobraxe española. Ao longo da súa carreira, Alonso recibiu múltiples premios e recoñecementos, entre eles tres Fotogramas de prata, e foi candidata dúas veces á Unión de Actores e Actrices e outras dúas á Academia das Ciencias e as Artes de Televisión de España, sendo un dos rostros máis populares do cinema español.

## Trayectoria 
O seu primeiro papel en televisión foi o de "Pruden" na serie de televisión *Los ladrones van a la oficina*, que estivo en antena durante 10 tempadas. Outro dos seus grandes éxitos na televisión foi na serie de Telecinco *7 vidas*, onde interpretou a "Diana Freire", unha lesbiana que fracasou como actriz. En 2005 fixo unha aparición en *Aída*, o *spin-off* de *7 vidas*, volvendo a interpretar a Diana Freire. Ademais, presentou as Badaladas de 2007 xunto a Ramón García. En 2007, interpretou a Mónica en *La familia Mata*; mais a serie terminou en 2009 por baixa audiencia.

Tamén traballou como presentadora no programa de animais *Pelopicopata*. Como actriz de dobraxe traballou nos filmes *Finding Nemo*, *Finding Dory* e *Hoodwinked!*. En 2013 formou parte do elenco da serie de Telecinco *Esposados*, sendo a copresentadora xunto a Santiago Segura e Javier Martín, interpretándose a si mesma, e desde 2010 até 2013 presentou en Antena 3 o programa de humor *El club del chiste*. Dende o ano 2014 interpreta a Benigna en *Amar es para siempre* de Antena 3.

## Filmografía 
### Cinema 
### Programas de televisión 
#### Como concursante 
### Series de televisión 
### Teatro 
* *Las troyanas* (1984)
* *Una mujer sola* (1987) 
* *Maribel y la extraña familia* (1989)
* *El lunático* (1992)
* *Los gatos* (1992)
* *Frankie y Johnny en el Clair de Lune* (1997)
* *Androcles y el león* (1998)
* *Un día cualquiera* (1998)
* *Confesiones de mujeres de 30* (2002-2003)
* *Nunca estuviste tan adorable* (2008)
* *Sexos* (2009-2011), con Pepón Nieto e Neus Sanz
* *Lastres* (2013), con Ana Fernández e Marta Belenguer
* *Reglas, usos y costumbres en la sociedad moderna* (2014)
* *The Hole* (2014), espectáculo que combina humor, cabaré e música
* *El eunuco* (2014-2016), con Pepón Nieto e Alejo Sauras
* *El trompo metálico* (2016)
* *El enfermo imaginario* (2020)
* *La Celestina* (2023), de Fernando de Rojas

## Notas 
## Véxase tamén
Fervenzas

Como topónimo **Fervenzas** pode referirse a:

;En Galiza
***San Vicente de Fervenzas**, parroquia do concello de Aranga;
***As Fervenzas**, lugar da parroquia de Vilaño, no concello da Laracha.

## Véxase tamén
### Outros artigos
Mar das Laquedivas

O **Mar das Laquedivas** ou o **Mar de Lakshadweep** é un corpo de auga que limita coa India, (incluíndo as illas Laquedivas), as Maldivas, e Sri Lanka. Está situado ao suroeste de Karnataka, ao oeste de Kerala e ao sur de Tamil Nadu. Este mar quente ten unha temperatura estable de auga ao longo do ano e é rica en vida mariña. Só o Golfo de Mannar alberga preto de 3.600 especies.  Trivandrum, Kochi, Colombo, Quilon, Alappuzha e Malé son as principais cidades á beira do mar das Laquedivas. Kanyakumari, a punta máis meridional da India peninsular, tamén bordea este mar.

## Extensión 
[dereita |miniatura| Unha vista do mar das Laquedivas desde [Villingili (Malé)|Villingili]]
A Organización Hidrográfica Internacional define os límites do Mar das Laquedivas como segue:
[right|miniatura|Costa do mar das Laquedivas en [Kollam Beach]]
 
::*Occidente.* Unha liña que vai desde Sadashivgad Lt. na costa oeste da India () ata Corah Divh () e de aí polo lado oeste dos arquipélagos das Laquedivas Laquedivas e Maldivas ata o punto máis sur do Atol Addu nas Maldivas.

::*No sur.* Unha liña que vai desde Dondra Head en Sri Lanka ata o punto máis ao sur do atol Addu.

::*No leste.* As costas occidentais de Sri Lanka e da India.

::*No nordés.* Ponte de Adán (entre a India e Sri Lanka).

### Hidroloxía 
A temperatura da auga é bastante constante ao longo do ano, cuhan media de 26-28° С no verán e 25° С no inverno. A salinidade é de 34‰ (partes por mil) no centro e norte e ata 35, ‰ no sur. As costas son de area, pero as partes máis profundas están cubertas de limo. Hai numerosos arrecifes de coral no mar, como as illas Laquedivas, que están formadas por atois e conteñen 105 especies de coral.

## Notas
## Véxase tamén
### Bibliografía
*Marine Protected Areas in India, International Collective in Support of Fishworkers (ICSF), abril 2008, 

### Ligazóns externas
Ácido estearidónico

O **ácido estearidónico** (SDA) ou **ácido moróctico**, de nome sistemático ácido (6Z,9Z,12Z,15Z)-octadeca-6,9,12,15-tetraenoico, é un ácido graxo polinsaturado con catro enlaces dobres todos cis de cadea lineal omega-3 con dezaoito átomos de carbono, coa fórmula molecular C18H28O2, que se simboliza como C18:4.

A temperatura ambiente é un líquido de cor amarela clara. O seu punto de fusión está entre –57,4&nbsp;°C e –56,6&nbsp;°C, e o seu índice de refracción a 16&nbsp;°C é de 1,4888. En 1935 os tamén xaponeses Y. Toyama e T. Tsuchiya illaron un ácido da sardiña que denominaron ácido moróctico, do xaponés *morokuti*, 'sardiña', que identificaron como o ácido (4Z,8Z,12Z,15Z)-octadecatetra-4,8,12,15-enoico pero en 1958 o surafricano M. Matic descubriu que esa identificación era un erro e que en realidade se trataba do ácido estearidónico.

Encóntrase de maneira natural en peixes e plantas da familia das boraxináceas, como *Lapula squarosa*, cuxo aceite contén un 23,4 % e *Lithospermum arvense*, cun 18,8 %; tamén en primuláceas, como *Primula sikkimensis*, cun 14,6 % e *Primula floridae*, cun 12,2 %; e en saxifragáceas, como *Ribes rubrum*, cun 3,9 % e *Ribes nigrum*, cun 3,1 %. É un ácido graxo intermediario na vía biosintètica que forma ácidos graxos longos ω-3 (especialmente ácido eicosapentaenoico ou EPA). Por iso a conversión do ácido estearidónico en EPA é máis eficiente que a partir do ácido α-linolénico. Porén, hai poucas fontes alimenticias ricas en ácido estearidónico. Os cultivos de plantas ricas naturalmente en ácido estearidónico ou enriquecidas por modificación xenética poden ofrecer un aceite suplementario alternativo para aumentar os niveis de ácidos graxos longos ω-3 na poboación, especialmente se non hai un consumo de peixe fresco.

## Notas
David Neuhaus

**David Mark Neuhaus** (en ), nado o 25 de abril de 1962 en Xohanesburgo, é un xesuíta israelí e vigairo patriarcal para os católicos de lingua hebrea do patriarcado latino de Xerusalén entre 2009 e 2017.

## Traxectoria 
Fillo de xudeus alemáns, naceu o 25 de abril de 1962 en Xohanesburgo (Suráfrica). Aos 15 anos trasladouse a Israel. Educado no xudaísmo, con 26 anos se converteu ao catolicismo. Estudou Ciencias políticas na Universidade Hebrea de Xerusalén.

En 1992 ingresou na Compañía de Xesús, facendo os votos perpetuos o 20 de agosto de 1994. Cursou estudos de Filosofía e Teoloxía no Centro Sèvres de París e no Pontificio Instituto Bíblico de Roma, e o 8 de setembro de 2000 foi ordenado sacerdote polo patriarca Mixail Saba.
 
O 15 de marzo de 2009 foi nomeado por Fuad Tual vigairo patriarcal para os católicos de lingua hebrea, cargo que exerceu até 2017, cando pediu deixar o cargo.

## Obra 
*
*
*
## Notas
Golfo de Boni

O **Golfo de Boni** (), tamén coñecido como Baía de Boni, Baía de Bone e Golfo de Bone, é o golfo que separa as penínsulas sur e sueste da illa de Celebes en Indonesia. Aberta no sur ao mar de Flores.

## Extensión 
A Organización Hidrográfica Internacional (IHO) define o Golfo de Boni como unha das divisións do Arquipélago das Indias Orientais. É definido como as augas ao norte dunha "liña de Tg. Lassa, Celebes, ata a punta norte de Kabaena () e desde alí arriba deste meridiano ata a costa de Celebes."

## Notas
## Véxase tamén
### Ligazóns externas
Vendelín Javorka

**Vendelín Javorka**, nado o 15 de outubro de 1882 en Ružomberok (Imperio Austrohúngaro) e finado o 24 de marzo de 1966 en Žilina (República Socialista Checoslovaca), foi un xesuíta greco-católico eslovaco, doutor en Filosofía e reitor do Pontificio Colexio Ruso, participante no apostolado ruso e prisioneiro do gulag.

## Traxectoria 
Naceu o 15 de outubro de 1882 en Černová, hoxe parte de Ružomberok, no territorio de Austria-Hungría (hoxe Eslovaquia). O 4 de agosto de 1903 entrou na Compañía de Xesús,

En 1934 trasladouse a Harbin para traballar no exarcado apostólico que atendía á comunidade de emigrantes rusos de Manchuria. En 1936 trasladouse a Shanghai, exercendo o seu ministerio na igrexa greco-católica de San Nicolao. En 1939 volveu a Roma, ao *Russicum*.

En 1941 foi enviado a traballar cos católicos de orixe eslava de Romanía, e serviu nas parroquias greco-católicas de Bucovina e foi superior da misión xesuíta de Chernivtsi. O 19 de xuño de 1944 foi arrestado pola NKVD e sentenciado o 12 de decembro de 1945 a 17 anos de prisión no gulag baixo o artigo 58-6 do Código Penal da RSFS de Rusia, por ser "*un axente vaticano chegado á URSS para espiar*". Foi enviado ao Temlag da RSSA de Mordovia, e en 1954 foi transferido ao Minlag da RSSA dos Komis. Foi liberado por enfermidade o 9 de xaneiro de 1954, e viviu nunha casa para discapacitados en Vorkuta, e en marzo de 1955 foi trasladado a Potma e posteriormente a Abez. En 1956, por petición do seu irmán, Javorka foi trasladado a Eslovaquia. Finou o 24 de marzo de 1966 en Žilina.

Foi rehabilitado en 1989.

## Notas 
## Véxase tamén 
### Bibliografía 
*
Orraca

O topónimo **Orraca** pódese referir a:

;En Galiza
***Orraca**, lugar da parroquia de Santiago de Allariz, no concello de Allariz;
***A Orraca**, lugar da parroquia de Soandres, no concello da Laracha;
***Dona Orraca**, lugar da parroquia de Mourence, no concello de Vilalba;
***Outeiro de Orraca**, lugar da parroquia de Allariz, no concello de Allariz;
***Valdorraca**, lugar da parroquia de Vilacaíz, no concello do Saviñao.

## Véxase tamén
### Outros artigos
***Orracas**, lugar da parroquia de Muniferral, no concello de Aranga.
Rúa Figueroa

Os apelidos **Rúa Figueroa** poden referirse a:

***José Rúa Figueroa**, xornalista, revolucionario e escritor galego (1820-1855);
***Ramón Rúa Figueroa**, enxeñeiro de minas galego (1825-1874);
***Manuel Rúa Figueroa**, xornalista e político galego (f. 1892).
Pardiñas de Arriba

O topónimo **Pardiñas de Arriba** pode referirse a:

;En Galiza
***Pardiñas de Arriba**, lugar da parroquia de Muniferral, no concello de Aranga;
***Pardiñas de Arriba**, lugar da parroquia de Laraño, no concello de Santiago de Compostela.

## Véxase tamén
### Outros artigos
Ácido ruménico

O **ácido ruménico**, tamén coñecido como **ácido bovínico**, é un ácido linoleico conxugado que se encontra na graxa dos ruminantes e en produtos lácteos. É unha graxa trans omega-7. O seu nome abreviado é ácido *cis*-9, *trans*-11 18:2.
O nome de ácido ruménico foi proposto por Kramer *et al.* en 1998. Fórmase xunto co ácido vaccénico por biohidroxenación de ácidos graxos poliinsaturados da dieta, que ocorre no rume dos ruminantes.
Pode considerarse como unha forma dietaria principal, xa que supón do 85 ao 90% do total do contido de ácido linoleico conxugado dos produtos lácteos.

## Notas
Festival Internacional de Cinema de Toronto

O **Festival Internacional de Cinema de Toronto** (en  ou TIFF, a miúdo estilizado como **tiff**) é un dos festivais de cinema máis importantes e concorridos do mundo, con máis de 480&nbsp;000 espectadores anuais. Dende a súa fundación en 1976, TIFF medrou até converterse nunha cita permanente na cultura cinematográfica dende Toronto.

Fundado en 1976, TIFF é un dos meirandes e máis prestixiosos eventos cinematográficos do mundo. En 1998, a revista *Variety* cualificou o TIFF  como "o segundo despois do Festival Internacional de Cinema de Cannes en termos de calidade dos filmes, estrelas e actividade de mercado". En 2007, *Time* declarou que o TIFF "medrou dende o seu lugar como o festival de cinema de outono máis influente até o festival de cinema máis influente". Isto débese á habilidade do festival e á súa reputación para xerar "ecos dos Oscar".

## Notas 
## Véxase tamén 
### Ligazóns externas 
* Páxina oficial
Manuel Gutiérrez

O nome **Manuel Gutiérrez** pode referirse a:

***Manuel Gutiérrez Varona**, político e militar español, gobernador de Paraguai a comezos do s. XIX;
***Manuel Gutiérrez de la Concha e Irigoyen**, militar e político español (1808-1874);
***Manuel Gutiérrez Zamora**, político mexicano (1813-1861);
***Manuel Gutiérrez Nájera**, poeta e cirurxián mexicano (1859-1895);
***Manuel Gutiérrez Torres**, farmacéutico e político galego (f. 1892);
***Manuel Gutiérrez Mellado**, militar español (1912-1995);
***Manuel Gutiérrez Aragón**, director de cine cántabro (n. 1942);
***Manuel Gutiérrez Correa**, xogador de balonmán español (n. 1961).
Diástole y sístole

***Diástole y sístole: Los movimientos del corazón***, é un filme colombiano do ano 2000 dirixido por Harold Trompetero.

## Sinopse 
As 35 historias da película, entrelazáronse para contar, con humor acedo, o parvas que son as relacións de parella da clase media dunha cidade colombiana. Os personaxes principais desta traxicomedia son case sempre dous. Estes mozos amósannos o seu mundo interior. Viven o que todos vivimos: medo, arribismo, frivolidade, intolerancia, mala sorte, incomprensión, ambigüidade, falta de entendemento coa parella e cos demais, egoísmo, indiferenza, illamento, dependencia maternal, arrogancia, celos, infidelidade ou indecisión para amar entre outros.

## Véxase tamén 
### Ligazóns externas 
*
Mar de Bellingshausen

O **mar de Bellingshausen** é unha área ao longo do lado oeste da Península Antártica entre 57°18'W e 102°20'W, ao oeste da Illa Alexandre I, ao leste de Cabo Flying Fish na illa Thurston, e ao sur da Illa Pedro I. No sur atópanse, de oeste a leste, a costa Eights, costa Bryan e a costa inglesa (parte oeste) da Antártida Occidental. Ao oeste de Cabo Flying Fish únese ao Mar de Amundsen.

O Mar de Bellingshausen ten unha superficie de 487&nbsp;000km² e alcanza unha profundidade máxima de 4,5&nbsp;km. Contén a chaira submarina planicie de Bellingshausen.

Leva o nome do Almirante Thaddeus Bellingshausen, que explorou na zona en 1821.

A finais da Época do Plioceno, hai uns 2´15 millóns de anos, o asteroide Eltanin (de aproximadamente 1 a 4&nbsp;km de diámetro) impactou na ribeira do mar de Bellingshausen (no océano Pacífico sur). Este é o único impacto coñecido nunha conca de océano profundo no mundo.

## Notas
## Véxase tamén
### Ligazóns externas
* NASA Bellinghausen Sea satellite photo
* Bellinghausen Sea climatological low pressure system
Madoqua

***Madoqua*** é un xénero de mamíferos artiodáctilos da familia dos bóvidos e subfamilia dos antilopinos.

Coñecidos vulgarmente como **dicdics**, son uns antílopes africanos de tamaño moi reducido, polo que son denominados *antílpes ananos*.

## Etimoloxía 
O nome científico do xénero, *Madoqua*, é unha adaptación do amhárico *mĕdaqqwa*.

## Taxonomía 
### Descrición 
O xénero foi descrito en 1837 polo naturalista irlandés William Ogilby, en *Proc. Zool. Soc. Lond., 1836: 137*.
 
### Especies 
Dentro do xénero, recoñécens as seguientes catro especies:
* *Madoqua guentheri* Thomas, 1894 - dicdic de Günther
* *Madoqua kirkii* (Günther, 1880) - dicdic de Kirk
* *Madoqua piacentinii* Drake-Brockman, 1911 - dicdic de Piacentini
* *Madoqua saltiana* (Desmarest, 1816) - dicdic de Salt

### Nome vulgar 
O seu nome vulgar procede do son que emiten cando están asustados.

## Características físicas 
A lonxitude do seu corpo varía entre os 30 e os 40&nbsp;cm, a súa alzada (altura na cruz) é tan só de 30 a 43&nbsp;cm, e o seu peso oscila entre os 3 e os 5&nbsp;kg, segundo as especies.

Teñen un fociño alongado e unha pelaxe clara, que é gris no lombo e branca no ventre. Moitos presentan un anel de cor clara en torno aos ollos. Na parte superior da cabeza presentan unha guedella de pelos que, ás veces, ocultan parcialmente os curtos cornos dos machos, inclinados cara a atrás. As femias son algo máis grandes que os machos.

Pequenos, áxiles, e moi rápidos na carreira (poden correr até os 50&nbsp;km/h), desaparecen e agóchanse facilmente no seu contorno boscoso, o que dificulta a súa caza por parte de diferentes depredadores.

## Alimentación 
Os dicdics son herbívoros e aliméntanse principalmente de follas, abrochos, froitos e bagas.

## Depredadores 
Os dicdics son cazados por lagartos varanos, aguias, serpes pitóns, caracais, leóns, leopardos, guepardos, hienas, licaóns e chacais.

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África*, Barcelona: Ediciones Omega, S. A. 
* Groves, C. & Grubb, P. (2011): *Ungulate Taxonomy*. Baltimore, Maryland, USA: Johns Hopkins University Press. ISBN  978-1-4214-0093-8.
* Groves, C. P. *et al*. (2011): "Family Bovidae (Hollow-horned rumiants)". In: Wilson, D. E. & Mittermeier, R. A. eds (2011): *Handbook of the Mammals of the World*. Volume II. Hoofed Mammals. Barcelona: Lynx edicions. ISBN 978-84-96553-77-4.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* VV.AA. (1986): *Natura. Enciclopedia de los animales. Tomo II. Los primates. Los ungulados*. Barcelona: Ediciones Orbis, S.A. ISBN 84-7634-752-9.
* Wilson, D. E., & Reeder, D. M., editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Bóvidos
* Antílopes
* Antilopinos

### Ligazóns externas 
* *Madoqua*  en Tree of Life Web Project .
* *Madoqua* no ITIS.
* Madoqua. Dik-diks na ADW.
* Madoqua. Dik-diks na EOL.
Caracal (homónimos)

**Caracal** pode referirse a:
* **Caracal**, mamífero carnívoro da familia dos félidos.
* ***Caracal***, xénero de mamíferos carnívoros da familia dos félidos, ao que pertence a especie anterior.
* **Caracal**, cidade romanesa do condado de Olt.
* **Caracal**, pistola, da que existen varios tipos, que se fabrican nos Emiratos Árabes Unidos.
Agustina Álvarez de Rovina

**Agustina Álvarez de Rovina**, nada en Ávila en 1881 e finada en Vigo o 13 de xaneiro de 1971, foi unha xornalista e política galega, a primeira xornalista profesional de Vigo.

## Traxectoria 
Residiu en Vigo dende 1918. Dedicouse a tarefas docentes. Comezou a formar parte da redacción de *Faro de Vigo* en 1923 e ocupouse durante moitos anos da sección relixiosa do periódio. Tamén formou parte da redacción do xornal *Galicia*.  Na ditadura de Primo de Rivera foi nomeada concelleira de Vigo xunto con Margarita Losada Pardo, tomando posesión o 18 de xaneiro de 1927. Foi directiva da Asociación da Prensa de Vigo. Xubilouse en xullo de 1959. Finou en Vigo o 12 de xaneiro de 1971.
## Notas 
## Véxase tamén 
### Bibliografía 
* 
*
Himno Nacional da República de Uzbekistán

O ** Himno Nacional da República de Uzbekistán** (en ), foi creado mentres Uzbekistán era unha república da Unión Soviética. Tras a súa independencia en 1991, carente de calquera outro candidato axeitado, a música do antigo himno da RSS Uzbeka, composto por Mutal Burhanov, mantívose xunto a nova letras escrita por Abdulla Oripov. O himno retransmítese a diario na radio e televisión ás 5:55 a. m.

## Notas
Caracal, Romanía

**Caracal** é unha cidade da Romanía, con status de *municipi*, no condado de Olt.

## Xeografía 
A cidade encóntrase a unha altitude de 99 msnm, e dista 218&nbsp;km da capital, Bucarest.

## Demografía 
Segundo estimacións de 2012, contaba cunha poboación de 38 726 habitantes.

## Véxase tamén 
### Ligazóns externas 
* *Este artigo contén datos xeográficos extraídos de Google Earth*.
* Páxina web oficial do concello .
* Muzeul Rommanatului Caracal  . .
Gran Premio de Hungría de 1998

O **Gran Premio de Hungría de 1998** (oficialmente o **XIV Marlboro Magyar Nagydij**) foi unha carreira de motor de Fórmula Un celebrada o 16 de agosto de 1998 en Hungaroring, Budapest. Foi a décimo segunda rolda da tempada de 1998 da Fórmula Un e o décimo cuarto Gran Premio de Hungría. A carreira, disputada sobre 77 voltas, gañouna Michael Schumacher, que comezou a carreira 16 puntos por detrás de Mika Häkkinen e estivo detrás de ambos McLarens durante a primeira metade da carreira, o que acabaría coas súas opcións a gañar o campionato. Schumacher gañou a carreira despois de cambiar a unha estratexia de 3 paradas, que foi vista como un golpe mestre polo estratego Ross Brawn. Mentres tanto, Häkkinen caeu á sexta posición despois dos problemas cos amortecedores nas últimas voltas.

En outubro de 1998, os organizadores foron multados por 1 millón US $, con 750.000 US $ suspendidos, debido a unha invasión de pista. Como non se repetiu esta invasión nos dous anos seguintes, a multa foi de 250.000 US $.

## Clasificación 
### Clasificación 
### Carreira
## Posicións logo da carreira
***Texto en grosa** indica que aínda ten probabilidades teóricas de converterse en campión do mundo.

;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
Ramona de la Peña

**Ramona de la Peña Salvador** foi unha escritora galega.

## Traxectoria 
Casou en Lugo con Manuel Castro López en xullo de 1885. Emigrou con el a Arxentina en 1892. Colaborou na prensa galega e na Arxentina publicou *Pregoeiro* (1899). Utilizou os pseudónimos **Morana** e **Una gallega**. A mediados de 1896 volveu a Lugo para recuperar a saúde e un ano despois regresou a Arxentina. Foi elixida membro correspondente da Real Academia Galega.

## Notas
## Véxase tamén 
### Bibliografía 
* 
*
Kokuriko-zaka Kara

é un filme xaponés de animación dirixido por Gorō Miyazaki, escrito por Hayao Miyazaki e Keiko Niwa e animado por Studio Ghibli para Nippon Television Network, Dentsu, Hakuhodo DY Media Partners, Walt Disney Japan, Mitsubishi e Toho, sendo distribuído por esta última. Baséase no manga homónimo de 1980 ilustrado por Chizuru Takahashi e escrito por Tetsurō Sayama. Conta coas voces de Masami Nagasawa, Junichi Okada, Keiko Takeshita, Yuriko Ishida, Jun Fubuki, Takashi Naito, Shunsuke Kazama, Nao Ōmori e Teruyuki Kagawa.

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Ácido psílico

O **ácido psílico**, tamén chamado **ácido tritriacontanoico** ou **ácido ceromelísico**, é un ácido graxo saturado longo de 33 carbonos.

O ácido psílico a temperatura ambiente é sólido. Íllase da cera segregada polo insecto psílido *Psylla alni*, parasito das árbores do xénero *Alnus*. Tamén se illou das secrecións de *Ceroplastes ceriferous* e *C. rubens*.

## Sales de álcali 
Os sales de álcali do ácido psílico precipitan cando se mesturan solucións alcohólicas do ácido e un hidróxido de álcali. Os sales de prata e bario poden obterse engadindo solucións acuosas de nitrato de prata e cloruro de bario a solucións alcohólicas do ácido. Analizáronse os seguintes sales: C38H65O2Na, C66H130O4Ba, e C33H65O2Ag. A cera de Psylla é hidrolizada por hidróxido de potasio alcohólico e tamén por ácido hidrobrómico.

## Fontes nutricionais 
Unha das fontes deste ácido son as bagas de goji chinesas (*Lycium barbarum* ou *Lycium chinense*).

## Notas 
## Véxase tamén 
### Ligazóns externas 
*Psyllic acid at the *Nature Lipidomics Gateway*
Eulalia Vicenti

**Eulalia Vicenti Díez de Tejada**, nada en Madrid en 1884 e finada en Porto en 1979 foi unha xornalista e política galega.

## Traxectoria 
Nacida **Eulalia Taboada Díez de Tejada**, foi recoñecida como filla por Alfredo Vicenti á morte en 1906 de Luís Taboada, o seu pai biolóxico.

Durante a República militou en Acción Republicana, agrupación política progresista fundada en 1925 por Manuel Azaña. Foi secretaria do Comité de Relacións Exteriores da Liga Internacional de Mujeres Ibéricas e Hispanoamericanas (1932). Feminista, colaborou na prensa republicana defendendo os dereitos da muller, e escribiu ao xornal *Luz* solicitando a emisión dun selo postal coa imaxe de Concepción Arenal. Publicou artigos na revista *Cultura integral y femenina*, creada polas líderes do movemento feminista intelectual republicano, e que pretendía lograr a emancipación da muller a través da cultura e o coñecemento.

En xuño de 1936, tras a vitoria da Fronte Popular, Eulalia Vicenti formou parte xunto con Luisa Carnés, María Teresa León, Elena Fortún, Matilde Ras e outras intelectuais da época dunha homenaxe a Clara Campoamor pola consecución do voto feminino o 1 de outubro de 1931 e a defensa dos dereitos das mlljeres.

## Notas
Gran Premio de Italia de 1998

O **Gran Premio de Italia de 1998** foi unha carreira de motor de Fórmula 1 celebrada o 13 de setembro de 1998 no Autodromo Nazionale Monza, Monza, Italia. Foi a décimo cuarta carreira do Campionato Mundial de Fórmula 1 de . A carreira de 53 voltas gañouna Michael Schumacher. Esta foi tamén a última vitoria do fabricante de pneumáticos Goodyear na Fórmula Un.

## Carreira 
Foi unha carreira dramática, Häkkinen conseguiu un comezo cegador abríndose camiño cara a Eddie Irvine e Michael Schumacher na primeira fila, ao mesmo tempo foi un comezo terrible para Schumacher que caeu ata o quinto posto, pouco despois pasou a Villeneuve no 4º e logo a Irvine polo terceiro.

Häkkinen loitaba cun problema de freos e acenou ao seu compañeiro de equipo Coulthard, pero pouco despois o motor de Coulthard explotou e uns segundos despois Schumacher, que collera a Häkkinen, pasou ao finlandés cando Häkkinen axustaba os seus freos para afrontar o problema e desprazouse debido ao fume do motor de Coulthard.

Villeneuve cunha baixa carga aerodinámica trompeou e saíu da carreira, e Häkkinen comezou a atrapar a Schumacher de novo. Häkkinen estaba só tres segundos atrás cun puñado de voltas restantes, pero despois os seus freos traseiros fallaron, que provocaron un trompo salvaxe na chicana Roggia. Foi capaz de manter o seu motor en marcha e continuou, pero ao comezo da seguinte volta, saíuse novamente na primeira chicana de Rettifilo, e Irvine colocouse segundo. Pouco despois Ralf Schumacher colleu e pasou a Häkkinen que logrou aguantar no cuarto lugar.

Foi unha xubilosa escena para os tifosi italianos cando Michael Schumacher chegou a meta primeiro e o seu compañeiro de equipo de Ferrari Eddie Irvine ocupou o segundo lugar con Ralf Schumacher 3º, o que significa que o equipo de Jordan acabara no podio en dúas carreiras.

Michael Schumacher estaba agora empatado en puntos con Mika Häkkinen chegando a Nürburgring, a penúltima rolda.

Esta carreira foi o 600º saída da Scuderia Ferrari nun evento de Campionato Mundial como equipo.

## Clasificación 
### Cualificación 
### Carreira
## Posicións logo da carreira
***Texto en grosat** indica quen aínda ten probabilidades teóricas de converterse en campión do mundo.

;Clasificación no campionato de pilotos

;Clasificación do campionato de construtores

*

## Notas
* Esta foi a última vitoria para o fabricante de pneumáticos Goodyear na F1.
* Foi a primeira vez que os irmáns Michael e Ralf Schumacher estaban no podio xuntos, así como a primeira vez na historia que dous irmáns compartiron un podio na Fórmula 1.
* A mala sorte de McLaren comezou cando o motor de David Coulthard explotou mentres lideraba, Häkkinen no segundo quedou cegado polo fume que permitiu adiantar a Michael Schumacher. Häkkinen baixou ao 4º posto con problemas de freo.
* Johnny Herbert trompeou debido a unha chave que deixou un dos mecánicos de Sauber no seu coche e que se deslizou baixo os pedais.
* Tora Takagi foi o cuarto máis rápido na sesión Warm-up.

## Véxase tamén
Caracal (xénero)

[miniatura|240px|Lámina de 1873 do *[Caracal aurata*.]]
[miniatura|240px|*[Caracal caracal* comendo na súa gaiola do *Jardin des Plantes* de París.]]
[miniatura|240px|[Serval.]]
***Caracal*** é un xénero de mamíferos carnívoros da familia dos félidos, subfamilia dos felinos.

## Taxonomía 
### Descrición 
O xénero foi descrito en 1843 polo naturalista, botánico, zoólogo e micólogo inglés John Edward Gray, nun traballo publicado en *List. Spec. Mamm. Coll. Brit. Mus*.: 46. E de aí o tomou Gray para o latín científico.

### Sinónimos 
Ademais de polo nome hoxe en día válido, o xénero coñeceuse tamén polos sinónimos: 
* *Caracala* Gray, 1843
* *Urolynchus* Severtzov, 1858

### Especies 
; Unha taxonomía en discusión
Durante moitos anos considerouse a *Caracal* como un xénero monotípico, isto é, que só comprendía unha única especie, *Caracal caracal*, o caracal, e así aparece en case toda a bibliografía.

Así mesmo, tradicionalmente, incluíuse a *Caracal aurata* no xénero *Felis* ou no *Profelis*.

Pero datos moleculares recentes revelan inequivocamente que o caracal, o serval e *Caracal aurata* están intimamente ligados.

E análises xenéticas moi recentes mostraron que o caracal, *Caracal aurata* e máis o serval están estreitamente relacionados pola súa xenética, e que diverxeron dun antepasado común hai aproximadamente 5,4 millóns de anos. Polo tanto, suxeriuse incluír a todos eles dentro do xénero *Caracal*.

Este criterio foi aceptado polos autores da *Lista vermella* da Unión Internacional para a Conservación da Natureza (UICN) para *Caracal aurata*. Polo tanto, segundo a UICN, o xénero comprede estas dúas especies:
**Caracal aurata* 
**Caracal caracal* - o caracal

Pola súa parte, W. E. Johnson e colaboradores, engaden tamén ao serval nesta lista: 
**Caracal serval* - o serval  (Non recoñecido pola maioría dos autores, que consideran a *Leptailurus serval* como unha especie independente).

## Características 
Son felinos de tamaño mediano que viven en sabanas e zonas semidesérticas de África e, no caso do caracal, tamén no oeste de Asia.

## Bioloxía 
Cazan e aliméntanse de pequenos mamíferos, como lebres, roedores, damáns e incluso crías de antílopes, pero as súas presas preferidas son as aves.

## Notas 
## Véxase tamén 
### Bibliografía 
* Kingdon, Jonathan (2015): *The Kingdon Field Guide to African Mammals*. Second Edition. Londres: Bloomsbury Publishing. Bloomsbury Natural History. ISBN 978-1-4729-1236-7.
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Félidos
* Felinos

### Ligazóns externas 
* *Caracal aurata* na  *Lista vermella* da UICN.
* *Caracal caracal* na  *Lista vermella* da UICN.
* *Leptailurus serval* (Schreber, 1776), sinonimo *Caracal serval* (Schreber, 1776) na  *Lista vermella* da UICN. 
* *Caracal*. cracals na EOL.
* *Caracal* no NCBI.
* *Caracal* Gray, 1843  en Fossilworks.
Rieju

**Rieju** (acrónimo de **Riera & Juanola**) é unha marca de motocicletas catalá.
## Historia
A empresa foi fundada en 1934 como unha fábrica de accesorios de bicicletas. En 1942 comezan a fabricación de bicicletas baixo as marcas Emporium e Marathon e en 1945 motocicletas. Produce unhas 10&nbsp;000 motos ao ano. Os seus deseños caracterízanse por empregar motores doutras marcas. Primeiramente da italiana Minarelli e actualmente da xaponesa Yamaha.

## Modelos en venda
*Ciclomotores
*Motos de cross
*Bicicletas eléctricas
*Motos eléctricas
*Motos de estrada
Open University

**The Open University** (**OU**)&nbsp;é&nbsp;unha universidade de investigación e educación a distancia, e unha das meirandes universidades do Reino Unido de educación superior. A maioría dos estudantes universitarios son orixinarios do Reino Unido e principalmente estudan fóra do campus; moitos dos seus cursos (tanto universitarios como de posgrao) tamén poden ser estudados dende calquera parte do mundo. Tamén hai un certo número de estudantes a tempo completo que fan investigación de posgrao nun campus universitario de 48 hectáreas onde poden usar as instalacións da OU, así como máis de 1.000 membros académicos e máis de 2.500 administrativos, persoal operativo e de apoio.

## Notas 
## Véxase tamén 
### Bibliografía 
* Dorey, Pete. "‘Well, Harold Insists on Having It!’—The Political Struggle to Establish The Open University, 1965–67." *Contemporary British History* 29#2 (2015): 241-272.
* Perry, Walter. "The Open University" *Proceedings of the Royal Institution of Great Britain*. (1971), Vol. 44 Issue 203, pp 95–112.
* Purvis, June. "Some problems of teaching and learning within the Open University." *Educational Research* 21#3 (1979): 163–177.
* Tunstall, Jeremy. *The Open University Opens* (1974).
* Dalgleish, Tim. *Lifting It Off The Page: An Oral Portrait of OU People* 1995, The Open University.

### Ligazóns externas 
* Páxina oficial
FKM Festival Internacional de Cinema Fantástico da Coruña

O ***FKM Festival de Cinema Fantástico da Coruña*** é un festival especializado en cinema fantástico, de terror e ciencia ficción. En 2018 chegou á súa X edición. Está dirixido por Tonecho Otero.
## Notas
## Véxase tamén
### Ligazóns externas 
*Páxina web
*
Apostle (filme)

***Apostle*** é filme británico-estadounidense de 2018 escrito e dirixido por Gareth Evans e protagonizado por Dan Stevens, Lucy Boynton, Mark Lewis Jones, Bill Milner, Kristine Froseth e Michael Sheen. A súa estrea foi no Fantastic Fest en setembro de 2018 e dende o 12 de outubro de 2018 principiou a distribuírse pola plataforma Netflix. Recibiu valoracións positivas por parte da crítica polo seu estilo visual, fotografía, interpretacións e mestura única de xéneros de terror.

## Personaxes 
*Dan Stevens como Thomas Richardson
*Michael Sheen como Malcolm Howe
*Mark Lewis Jones como Quinn 
*Paul Higgins como Frank
*Lucy Boynton como Andrea Howe
*Bill Milner como Jeremy
*Kristine Froseth como Ffion
*Elen Rhys como Jennifer Richardson
*Sharon Morgan como Ela, a deusa do culto
*Sebastian McCheyne como The Grinder

## Notas 
## Véxase tamén 
### Ligazóns externas 
*
Mary Lola Pérez Basanta

**María Dolores Pérez Basanta**, coñecida como **Mary Lola Pérez Basanta**, nada en Ribadeo o 30 de novembro de 1935 e finada en Granada o 14 de maio de 2017, foi unha tradutora, xornalista e escritora galega.

## Traxectoria 
Cursou dous anos de Medicina na Universidade de Santiago de Compostela. Marchou a París para especializarse en lingua francesa na Sorbona. Estudou na Escola de Tradutores de Granada. Residiu en Granada onda colaborou coa prensa local (*Diario de Granada*) e tamén con xornais galegos *La Comarca del Eo* e *La Voz de Galicia*.

## Obra 
* *Ribadeo. Biografía de un recuerdo*, 1991.
## Premios 
*  XIII Certame Literario Castillejo, 1990.
*  XV Certame Literario Castillejo, 1992.

## Notas
## Véxase tamén 
### Bibliografía 
*
Dragonslayer (filme de 1981)

***Dragonslayer*** é un filme estadounidense de 1981 dirixido por Matthew Robbins. O guión foi escrito por Robbins xunto con Hal Barwood. Está protagonizado por Peter MacNicol, Ralph Richardson, John Hallam e Caitlin Clarke. Paramount Pictures encargouse da distribución en América do Norte, mentres que Buena Vista International fíxose cargo da distribución internacional. A historia, ambientada nun reino medieval de ficción, segue as aventuras dun mozo mago que tenta derrotar un dragón.

## Personaxes 
*Peter MacNicol como Galen Bradwarden
*Caitlin Clarke como Valerian
*Ralph Richardson como Ulrich de Craggenmoor
*John Hallam como Tyrian
*Peter Eyre como rei Casiodorus
*Albert Salmi como Greil (dobrado por Norman Rodway)
*Sydney Bromley como Hodge
*Chloe Salaman como Princesa Elspeth
*Emrys James como Simon
*Roger Kemp como Horsrick
*Ian McDiarmid como Brother Jacopus

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Postal (álbum)

***Postal*** é o segundo álbum de estudio da banda galega de indie rock Chicharrón, publicado o 9 de marzo de 2016 a través do colectivo artístico Prenom. Ao igual que o seu primeiro traballo, *Chicharrón*, o disco foi gravado e mesturado no estudio A Ponte de Villestro por Tomás Ageitos. A masterización realizouna Ibán Pérez no estudio Terraforma no Hío.

Neste álbum participaron os membros orixinais da banda (Alberto Vecino, Diego Gende e Rubén Domínguez), ademais das dúas novas incorporacións, Mar Catarina (teclados) e Xurxo Meis (batería). No disco tamén abandonan a sonoridade acústica da súa primeira entrega incorporando máis guitarras eléctricas.

## Listaxe de cancións 
## Notas
Baixo o signo de scorpio

***Baixo o signo de scorpio*** (en ) é un filme italiano de 1969 dirixido polos irmáns Taviani. Foi estreado no Festival Internacional de Cinema de Venecia. O filme foi definido como "quizais o máis avanzado filme dos irmáns Tavianis pola súa orixinalidade creativa e investigación estilística".

Estreouse en galego o 25 de setembro de 1993 a través da TVG.

## Personaxes 
* Gian Maria Volontè como Renno
* Lucia Bosè como Glaia
* Giulio Brogi como Rutolo
* Samy Pavel como Taleno
* Renato Scarpa
* Alessandro Haber

##  Notas 
## Véxase tamén 
### Ligazóns externas 
*
Estación da Coruña-Término

A **estación da Coruña-Término** (denominación oficial), máis coñecida como a **estación do Norte**, foi unha estación de RENFE na cidade da Coruña até o ano 1964, cando un lume arrasou o predio de viaxeiros e todos os servizos pasaron a se concentrar na estación de San Cristovo.

## Historia 
300px|miniatura|Terreos que ocupaban as instalacións da estación do Norte.
En 1858 a raíña Isabel II colocou a primeira pedra do que había ser a cabeceira da liña A Coruña - Palencia. Estaba situada no barrio da Gaiteira, na ribeira do río Monelos; provisionalmente foi construído en 1874 un predio de madeira para dar servizo aos viaxeiros con orixe e destino Lugo, no que sería a segunda liña férrea de Galiza, logo da Santiago - Carril.

A terminal de pasaxeiros definitiva foi inaugurada en setembro de 1883 polo rei de España Afonso XII e estivo operada pola Compañía de los Caminos de Hierro del Norte de España até a súa nacionalización por parte do Estado español en 1941, de aí que se coñecera popularmente como a "estación do Norte" e a posta en servizo da vía que uniría as liñas de Zamora e León grazas a un túnel baixo Eirís en 1958. En 1975, abandonadas xa as instalacións desde había anos, foi construída en parte dos terreos a actual estación de autobuses.

## Notas 
## Véxase tamén 
### Outros artigos 
* Estación da Coruña
* Estación da Coruña-San Diego
### Ligazóns externas 
* As Xubias Os Castros A Gaiteira
Malcolm Brogdon

**Malcolm Moses Brogdon**, nado o 11 de decembro de 1992 en Atlanta, Xeorxia, é un xogador de baloncesto profesional estadounidense que xoga nos Portland Trail Blazers da National Basketball Association (NBA).

## Traxectoria 
### Profesional 
O 23 de xuño de 2016, Brogdon foi elixido na 36ª posición do Draft da NBA de 2016 polos Milwaukee Bucks. O 30 de xullo de 2016, asinou un contrato cos Bucks. Fixo o seu debut na NBA o 26 de outubro de 2016, facendo oito puntos e cinco asistencias en 21 minutos, na derrota dos Bucks por 107-96 contra os Charlotte Hornets. Ó remate da súa primeira tempada na liga, gañou o galardón ó Rookie do Ano, e foi elixido de maneira unánime no mellor equipo de rookies da tempada.

O 29 de xuño de 2019, os Bucks decidiron facer axente libre restrinxido a Brogdon. O 6 de xuño de 2019, Brogdon asinou cos Indiana Pacers a cambio dun futuro intercambio de roldas do Draft.

O 9 de xullo de 2022, Brogdon foi traspasado ós Boston Celtics a cambio de Aaron Nesmith, Daniel Theis, Nik Stauskas, Malik Fitts, Juwan Morgan, e unha elección da primeira rolda do Draft de 2023.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
La lingua delle cantigas

***La lingua delle cantigas*** é un manual universitario en lingua italiana do filólogo sueco Pär Larson, publicado en 2018 pola editorial Carocci.

En galego:

*A lingua das cantigas. Gramática do galego-portugués* (2019). Reed. 2026, Vigo: Galaxia. 200 páxs. ISBN 978-84-9151-390-2.

## Características
O volume é unha descrición sistemática do galego usado polo trobadorismo entre finais do século XII e mediados do XIV.

## Notas
Baixo sospeita

***Baixo sospeita*** (en ) é un filme franco-estadounidense de 2000 dirixido por Stephen Hopkins. Está protagonizado por Gene Hackman, Morgan Freeman, Monica Bellucci e Thomas Jane. Baséase no filme francés de 1981 *Garde à vue* e na novela británica *Brainwash*, escrita por John Wainwright. Foi estreado fóra de competición no Festival Internacional de Cinema de Cannes de 2000.

## Personaxes 
* Gene Hackman como Henry Hearst
* Morgan Freeman como Capitán Victor Benezet
* Thomas Jane como Detective Felix Owens
* Monica Bellucci como Chantal Hearst
* Nydia Caro como Isabella
* Miguel Ángel Suárez como Superintendente
* Pablo Cunqueiro como Detective Castillo
* Isabel Algaze como Camille Rodriguez
* Jacqueline Duprey como Maria Rodriguez
* Luis Caballero como Paco Rodriguez
* Patricia Beato como Darlita
* Sahyly Yamile como Reina
* Hector Travieso como Peter
* Marisol Calero como Sarxento Arias
* Vanessa Shenk como Sue Ellen Huddy
* Noel Oscar Alicea Colon como o home de branco no entroido

## Notas 
## Véxase tamén 
### Ligazóns externas 
*
Baixo o signo de Roma

***Baixo o signo de Roma*** (en ) é un filme italiano de 1959 dirixido por Guido Brignone.

Estreouse en galego o 27 de outubro de 1988 a través da TVG.

## Personaxes 
* Anita Ekberg como Zenobia
* Georges Marchal como Cónsul Marcus Valerius
* Folco Lulli como Zemanzius
* Chelo Alonso como Erica
* Gino Cervi como Aureliano
* Jacques Sernas como Julianus
* Lorella De Luca como Batsheba
* Alberto Farnese como Marcello
* Mimmo Palmara como Lator

## Notas 
## Véxase tamén 
### Ligazóns externas 
*
Francis Boutle Publishers

**Francis Boutle Publishers** é unha editorial británica que ten traducidas obras galegas ao inglés.
## Obras traducidas 
**Forever in Galicia* (*Sempre en Galiza*), de Castelao, traducido por Craig Patterson
*''Breoghan's Lighthouse: an anthology of Galican literature*, editado por Antonio de Toro Santos
**National Identities at the Crossroads: Literature, Stage and Visual Media in the Iberian Peninsula*, editado por Xabier Payá e Laura Saez
**Diary of Crosses Green* (*Diario de Crosses Green*) de Martín Veiga, traducido por Keith Payne
**The Power of the Smile: Humour in Spanish culture*, de John Rutherford
**Home is Like a Different Time* (*A Veiga é como un tempo distinto''), de Eva Moreda, traducido por Craig Patterson.

## Notas
Nick Allder

**Nick Allder**, nado en Buckinghamshire o 10 de febreiro de 1943, é un especialista británico en efectos visuais. Conseguiu o Oscar ós mellores efectos visuais na 52ª edición dos premios por *Alien*, xunto con H. R. Giger, Carlo Rambaldi, Brian Johnson e Dennis Ayling. Tamén gañou o BAFTA ós mellores efectos visuais polo filme de ciencia ficción *Le Cinquième Élément* (1997). Allder tamén traballou para granders producións como *O imperio contraataca* (1980) ou *Braveheart* (1995).

## Véxase tamén 
### Ligazóns externas 
*